Det har lenge hersket stor usikkerhet med hensyn til slektskapet brølekattene i mellom. I en studie fra 2010 kan det se ut som om at tiger og snøleopard står hverandre nærmest på den ene siden, og løve og leopard på den andre siden, mens jaguaren trolig er en nærmere slektning av løven enn noen av de andre brølekattene. Jaguaren skilte lag med de andre kattene for omkring 280 000-510 000 år siden. Spørsmålet om det interne slektskapet i gruppa er imidlertid ikke endelig avklart. En studie fra 2009 antyder nemlig at løve og snøleopard er søsterarter.